CELEX: 31987R1812
Language: el
Date: 1987-06-29 00:00:00
Title: Κανονισμός (ΕΟΚ) αριθ. 1812/87 της Επιτροπής της 29ης Ιουνίου 1987 για τροποποίηση του κανονισμού (ΕΟΚ) αριθ. 2814/86 για προσωρινή παρέκκλιση από τους κανονισμούς (ΕΟΚ) αριθ. 685/69 και (ΕΟΚ) αριθ. 625/78 όσον αφορά την ημερομηνία αναλήψεως του βουτύρου και του αποκορυφωμένου γάλακτος σε σκόνη που αγοράζονται στην παρέμβαση

Avis juridique important

|

31987R1812

Κανονισμός (ΕΟΚ) αριθ. 1812/87 της Επιτροπής της 29ης Ιουνίου 1987 για τροποποίηση του κανονισμού (ΕΟΚ) αριθ. 2814/86 για προσωρινή παρέκκλιση από τους κανονισμούς (ΕΟΚ) αριθ. 685/69 και (ΕΟΚ) αριθ. 625/78 όσον αφορά την ημερομηνία αναλήψεως του βουτύρου και του αποκορυφωμένου γάλακτος σε σκόνη που αγοράζονται στην παρέμβαση  

Επίσημη Εφημερίδα αριθ. L 170 της 30/06/1987 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 1812/87 ΤΗΣ ΕΠΙΤΡΟΠΗΣ  της 29ης Ιουνίου 1987  για τροποποίηση του κανονισμού (ΕΟΚ) αριθ. 2814/86 για προσωρινή παρέκκλιση από τους κανονισμούς (ΕΟΚ) αριθ. 685/69 και (ΕΟΚ) αριθ. 625/78 όσον αφορά την ημερομηνία αναλήψεως του βουτύρου και του αποκορυφωμένου γάλακτος σε σκόνη που αγοράζονται στην παρέμβαση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 6 παράγραφος 7 και το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2814/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 929/87 (4), έχει προβλέψει παρέκκλιση, κατά την περίοδο από 12 Σεπτεμβρίου έως 30 Ιουνίου 1987, από τους κανονισμούς (ΕΟΚ) αριθ. 685/69 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3669/86 (6), και (ΕΟΚ) αριθ. 625/78 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3711/86 (8), όσον αφορά την ημερομηνία αναλήψεως των προϊόντων που αγοράζονται στην παρέμβαση· ότι τα κίνητρα στα οποία βασίζεται αυτή η προσωρινή παρέκκλιση ισχύουν πάντοτε όσον αφορά το αποκορυφωμένο γάλα σε σκόνη· ότι θα πρέπει, κατά συνέπεια, να παραταθεί κατά δύο μήνες η περίοδος εφαρμογής του κανονισμού (ΕΟΚ) αριθ. 2814/86 για το εν λόγω προϊόν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 δεύτερο εδάφιο του κανονισμού (ΕΟΚ) αριθ. 2814/86 αντικαθίσταται από το ακόλουθο κείμενο :  «Εφαρμόζεται:  - στις ποσότητες βουτύρου για τις οποίες η προσφορά πωλήσεως καταχωρήθηκε από τον οργανισμό παρεμβάσεως κατά την περίοδο από 12 Σεπτεμβρίου 1986 έως 30 Ιουνίου 1987,  - στις ποσότητες του αποκορυφωμένου γάλακτος σε σκόνη για τις οποίες η προσφορά πωλήσεως καταχωρήθηκε από τον οργανισμό παρεμβάσεως κατά την περίοδο από 12 Σεπτεμβρίου 1986 έως 31 Αυγούστου 1987.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 260 της 12. 9. 1986, σ. 14.  (4) ΕΕ αριθ. L 89 της 4. 4. 1987, σ. 36.  (5) ΕΕ αριθ. L 90 της 15. 4. 1969, σ. 12.  (6) ΕΕ αριθ. L 339 της 2. 12. 1986, σ. 16.  (7) ΕΕ αριθ. L 84 της 31. 3. 1978, σ. 19.  (8) ΕΕ αριθ. L 342 της 5. 12. 1986, σ. 8.